
REFERAT DE APROBARE

[bookmark: _heading=h.mhy1wf2ufnf0]  la proiectul de hotărâre privind aprobarea rezultatului final al procedurii de analizare a noului proiect de management depus de managerul  Bibliotecii Municipale ,,George Bodea” Câmpulung Moldovenesc, care a obținut, în urma evaluării finale, rezultate mai mari sau egale cu nota 9

           Biblioteca Municipală ,,George Bodea” Câmpulung Moldovenesc este o instituţie publică de cultură de interes municipal, având forma juridică nonprofit, conform Legii bibliotecilor nr. 334/2002, cu modificările și completările ulterioare, ce funcționează sub autoritatea Consiliului Local al municipiului Câmpulung Moldovenesc și a Primarului municipiului Câmpulung Moldovenesc. 
            Prin Hotărârea Consiliului Local al municipiului Câmpulung Moldovenesc nr. 123/27.08.2026, s-a aprobat Caietul de obiective și Regulamentul de organizare și desfășurare a procedurii de analizare a noului proiect de management al managerului Bibliotecii Municipale ,,George Bodea” Câmpulung Moldovenesc, care a obținut, în urma evaluării finale, rezultate mai mari sau egale cu nota 9, în conformitate cu prevederile Ordonanţei de urgenţă nr.189/2008, cu modificările şi completările ulterioare și ale Ordinului ministrului culturii nr. 2799/2015.
            Conform calendarului aprobat prin regulamentul de organizare și desfășurare a procedurii, doamna manager Bogoș Nicoleta-Petronela a depus noul proiect de management în data de 18.09.2026 și a fost înregistrat cu nr. 32124/18.09.2026.
            În perioada 21.09.2026 – 02.10.2026, membrii Comisiei de concurs au analizat individual proiectul de management depus de managerul bibliotecii, și întreaga documentație transmisă în format electronic, prin e-mail, de secretariatul comisiei, iar în data de 07.10.2026, a avut loc cea de-a doua etapă a procedurii – interviul, în cadrul căruia doamna manager și-a susținut proiectul de management propus.
         În urma desfășurării celor două etape ale procedurii, membrii comisiei de concurs numiți prin Dispoziția primarului nr. 470/01.09.2026, au stabilit punctajele și rezultatul final al acesteia, după cum urmează:

	Nr.crt.
	Nume /prenume manager/
Cod identificare proiect de management
	Punctaj/Rezultat 
analiza proiectului
de management
	Punctaj /Rezultat
a doua etapă,
Interviul
	Punctaj final/Rezultat
concurs

	1.
	Bogoș Nicoleta-Petronela
32124/BMCM
	10,00 pct.
ADMIS
	10,00 pct.
ADMIS
	10,00 pct.
ADMIS


          
            Rezultatul final al procedurii de analizare a noului proiect de management a fost stabilit prin calculul mediei aritmetice a notelor obținute la fiecare etapă a procedurii și a fost consemnat în Raportul final al comisiei de concurs înregistrat cu nr. 34462/09.10.2026, atașat prezentului proiect de hotărâre.
           Având în vedere rezultatul final al procedurii, comisia de concurs propune încheierea contractului de management cu doamna Bogoș Nicoleta-Petronela în calitate de manager al Bibliotecii Municipale ,,George Bodea” Câmpulung Moldovenesc în termen de 30 de zile lucrătoare de la data publicării rezultatului final al concursului, pe o durată de 4 ani, conform celor prevăzute în Caietul de obiective aprobat prin Hotărârea Consiliului Local nr. 123/27.08.2026.
            În conformitate cu prevederile art.20 alin. (5), art. 22 alin.(1) și art. 43¹ alin.(3) din Ordonanța de urgență nr. 189/2008 privind managementul instituţiilor publice de cultură, cu modificările și completările ulterioare, rezultatul final al concursului, proiectul de management câştigător şi durata pentru care se va încheia contractul de management se aprobă prin ordin sau, după caz, dispoziţie a autorităţii. În termen de 30 de zile lucrătoare de la data aducerii la cunoştinţa publică a rezultatului final al concursului, câştigătorul acestuia şi ordonatorul principal de credite au obligaţia de a negocia, pe baza proiectului de management, clauzele contractului de management. Proiectul de management depus constituie baza încheierii unui nou contract de management.
            Cu aceste explicații, propun spre analiză și aprobare Consiliului Local al Municipiului Câmpulung Moldovenesc, proiectul de hotărâre privind aprobarea rezultatului final al procedurii de analizare a noului proiect de management depus de managerul  Bibliotecii Municipale ,,George Bodea” Câmpulung Moldovenesc, care a obținut, în urma evaluării finale, rezultate mai mari sau egale cu nota 9.

